Gjengangeren

Gjengangeren er en avis som kommer ut i Horten i Vestfold. Boktrykker Iens Steenberg etablerte Hortens Avis, lokalbladet som ble Gjengangeren fra  årsskiftet 1851/52. Gjengangeren er Vestfolds eldste avis. Fra 17. april 2018 reduserte Gjengangeren antall ukentlige utgivelser fra seks til fire idet tirsdags- og lørdagsavisen ble kuttet ut og det digitale tilbudet styrket.

Historie 

Lista viser viktige år i avisas historie.
 1851 Iens Steenberg får i juni Borre kommunestyres samtykke til å starte utgivelsen av Hortens Blad. Første utgave blir gitt ut 20. juli 1851.
 1852 Fra 1. januar det året heter avisen Gjengangeren med undertittel «Blad for Horten, Borre, Åsgårdstrand og Våle»
 1859 Steenbergs gård brenner
 1878 Steenbergs gård brenner for 2. gang.
 1881 Steenbergs gård brenner for 3. gang. Han bygger avishuset opp igjen som ved de to foregående brannene.
 1884 Iens Steenberg dør 31. desember.
 1900 Avisen går over til å bli aksjeselskap
 1915 Avisen flytter til Storgata 19.
 1924 Avisen blir morgenavis.
 1930 Avisen flytter til C. Andersensgate 1.
 1971 Avisen trykker sitt første fargebilde. Bildet er fra 17. mai-feiringen dette året.
 1979 Avisen flytter inn i et nytt avishus i Vestre Braarudgate.
 1988 Avisen blir en del av Orkla-konsernet, og får også sin første kvinnelige redaktør når Marit Haukom blir ansatt.
 1989 Avisens eget trykkeri legges ned, og trykkingen overføres til Tønsbergs Blad. Antall medarbeidere kuttes fra 56 til 20 som følge av dette.
 1992 Avisen kommer ut i tabloidformat for første gang 10. juni 1992.
 1994 Avisen flytter igjen. Denne gangen til Storgata 38.
 2006 Hele Orkla Media blir kjøpt opp av britiske Mecom Plc., frontet av David Montgomery. Den norske delen av Orkla Media får navnet Edda Media.
 2007 Selskapet Gjengangeren AS er historie. Tre avis-selskaper i Vestfold fusjoneres, men består videre som selvstendige enheter med samme lokaler, produkter, stab og ledelse. Det nye selskapet heter Edda Vestfold AS, og erstatter AS Gjengangeren, Tønsbergs Blad AS og Sandefjords Blad AS. De tre avishusene er likestilte enheter i det nye aksjeselskapet.

Redaktører

Opplag
Bekreftede netto opplagstall fra Mediebedriftenes Landsforening:

Referanser

Eksterne lenker 
 Avisens nettsted

Aviser i Vestfold
Kultur i Horten
Aviser etablert i 1851
Edda Media
1851 i Norge
Aviser eid av Amedia